**УГЛЕДНИ ЧАС У ОДЕЉЕЊУ 52**

**БРОЈЕВИ И СКУПОВИ**

ПРЕДМЕТ: Српски језик и Математика

НАСТАВНИЦИ: МАРИЈА ЂОРЂЕВИЋ И ПРВОСЛАВКА МАРКОВИЋ

ОШ“21.октобар“ Крагујевац

Коришћен је материјал са сајта **http://www.kreativnaskola.rs/BazaZnanja**

(Ана Мучалица, Сандра Драгићевић, Шевала Хаџиефендић

ОШ’’Јелена Ћетковић’’ Београд)

\* Час је реализован уз помоћ рачунара, односно видео бима, а презентација је у потпуности заменила таблу и оживела наставу. Градиву из граматике српског језика и математике приступило се креативно кроз игру и истраживање.

\*Утврђено је знање о бројевима и скуповима на веома интересантан и занимљив начин, кроз игру асоцијација и решавање задатака уз дружење и забаву. На истим примерима текстуалних задатака ученици су одговарали на постављена питања из области математике и српског језика. Обновљена су и основна правописна правила у вези са коришћењем бројева, а пишући речи комбиновањем бројева и слова, ученици су добили прилику да се креативно изразе. Почетак и крај часа обележила је игра асоцијација. Решења првих асоцијација најавила су наставну јединицу, а последње су имале за циљ да провере код ученика разумевање термина везаних за предмете Српски језик и Математика, али и за познавање опште културе.

Час је био веома креативан и динамичан уз велико ангажовање ученика, садржајан и шаролик. Ученици су оценили час одличном оценом и изразили жељу да оваквих часова буде што више.